b'\n_START_ARTICLE_\nAurinkoekseema\n_START_PARAGRAPH_\nAurinkoekseema, tunnetaan my\xc3\xb6s nimell\xc3\xa4 krooninen aktiininen dermatiitti, on harvinainen, hankalahoitoinen valoyliherkkyysihottuma (ultraviolettivalo), joka on yleens\xc3\xa4 voimakasasteinen ja hankala hoitaa. Aurinkoekseemaa esiintyy ensisijaisesti kasvoissa ja k\xc3\xa4sivarsissa (valolle alttiit kohdat), mutta se voi my\xc3\xb6s levit\xc3\xa4 muualle kehoon. Yleens\xc3\xa4 tauti on pahimmillaan kes\xc3\xa4ll\xc3\xa4, mutta voi muuttua ymp\xc3\xa4rivuotiseksikin ajan kuluessa. Potilaalla on lis\xc3\xa4ksi usein my\xc3\xb6s tavallinen kosketusallergia. Tautia esiintyy enemm\xc3\xa4n miehill\xc3\xa4. Mekanismia ei tunneta. Diagnoosin teko ei ole helppoa, sill\xc3\xa4 tauti muistuttaa monia muita ihosairauksia.'